ดัชนีหุ้น25 มิ.ย.ปิดลบ5.48จุด
ตลาดหุ้น 25 มิ.ย. ปิดที่ระดับ 1,147 จุด ลดลง 5.48 จุด มูลค่าซื้อขาย 18,099 ล้านบาท
25 มิ.ย. 2555

ตลาดหุ้น 25 มิ.ย. ปิดที่ระดับ 1,147 จุด ลดลง 5.48 จุด มูลค่าซื้อขาย 18,099 ล้านบาท




ตลาดหุ้นวันที่ 25 มิ.ย. ดัชนีหุ้นแกว่งตัวในกรอบแคบบวกสลับกับลบ มีแรงขายในกลุ่มพลังงานเข้ามากดดัน  และมาปิดตลาดการซื้อขายที่ระดับ 1,147 จุด ลดลง 5.48 จุด หรือ 0.48% มูลค่าการซื้อขาย 18,099 ล้านบาท 
นักวิเคราะห์ บล.เกียรตินาคิน ดัชนีหุ้นมีความผันผวนอย่างมาก ปัจจัยหลักมาจากกระแสเงินทุนไหลออกจากภูมิภาคนี้ โดยหันไปลงทุนในสกุลเงินสหรัฐ สะท้อนได้จากค่าเงินสหรัฐมีปรับตัวแข็งค่าขึ้น จนทำให้บาทอ่อนตัวใกล้แตะระดับ 32 บาทต่อเหรียญสหรัฐ 
สำหรับประเด็นที่ทำให้ค่าเงินสหรัฐแข็งค่าเป็นผลมาจากวิกฤตหนี้ในยุโรป ทำให้มีการเปลี่ยนการถือครองเงินยูโรหันไปถือสกุลสหรัฐแทน แต่เชื่อว่าหากดัชนีหุ้นไทยยังสามารถยืนในกรอบ 1,140 -1,155 จุดได้ในสัปดาห์นี้ มีโอกาสจะปรับตัวเพิ่มขึ้นต่อได้ แต่หากหลุดต่ำกว่าระดับดังกล่าว เชื่อว่ารอบนี้คงไม่หลุดต่ำกว่า 1,100 จุด จึงเป็นโอกาสในการสะสมหุ้น
5 อันดับหุ้นที่มีการซื้อขายสูงสุด1.PTT ปิดที่ 310 บาท ลดลง 4 บาท  หรือ 1.27% มูลค่าการซื้อขาย 1,163 ล้านบาท 2.SCC ปิดที่  312 บาท ลดลง 10 บาท หรือ 3.11% มูลค่าการซื้อขาย 1,058 ล้านบาท3.INTUCH ปิดที่ 57.25  บาท ลดลง 1.25 บาท หรือ 2.14% มูลค่าการซื้อขาย 870 ล้านบาท 4.BBL ปิดที่  182 บาท เพิ่มขึ้น 1 บาท หรือ 0.55% มูลค่าการซื้อขาย 750 ล้านบาท 5.KBANK ปิดที่ 160  บาท เพิ่มขึ้น 1.50 บาท หรือ 0.94% มูลค่าการซื้อขาย 729 ล้านบาท